stanford-oval/wikipedia huggingface dataset:
Zakat

Almunodottajia Intiassa
Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Zakat (arab. زكاة‎, zakā) on uskonnollinen almuvero, jonka harras muslimi maksaa kerran vuodessa. Zakat on ei-valtiollinen veronmaksun muoto, jonka avulla huolehdittiin taloudellisen avun jakamisesta lähiyhteisössä. Almuvero on yksi viidestä islamin peruspilarista ja rinnastuu islamin muihin uskonnollisiin rituaaleihin, joita ovat uskontunnustus, rukous, paasto ja pyhiinvaellus. Veron kuuluminen tähän joukkoon korostaa sen uskonnollista velvoittavuutta. Veron maksaminen oli "puhdistumista", mitä myös sana zakat tarkoittaa. Almuveron välttämisestä ei šariassa seuraa maallisia rangaistuksia paheksuntaa lukuun ottamatta. Sen maksaminen lisää ansioita Viimeisellä tuomiolla.
Muslimit antavat zakatin lisäksi almuja myös tavallisena hyväntekeväisyytenä etenkin paaston aikana ramadan-kuussa.
Veron maksaminen

Islamilainen šarialaki antaa almuverosta tarkat ohjeet. Vero kootaan kerran vuodessa kaikilta muslimeilta, joiden omaisuuden määrä kuluneen vuoden ajalta ylittää tietyn vähimmäisrajan. Lasten ja mielenvikaisten omaisuudesta veron maksaa heidän holhoojansa. Verojen kokoamisesta vastaavat siihen erikseen nimetyt henkilöt. Almuvero maksetaan sekä omaisuudesta että käteisvaroista, jotka ovat olleet koko kuluneen vuoden ajan henkilön hallussa. Peruskoulun islamin oppikirjan mukaan vero on 2,5 prosenttia henkilökohtaisesta omaisuudesta ja yrityksen omaisuudesta. Sääntö vastaa keskiajan šarialain säädöksiä. Maataloustuotteista vero on korkeampi, 5–10 prosenttia. Ennen rahataloutta se maksettiin maataloustuotteina ja karjana. Veron maksaminen tuo ansioita Paratiisiin pääsemiseksi, ja sen kiertämistä paheksutaan.
Islamilaisissa maissa valtiovalta on pyrkinyt muuttamaan almuveron tavanomaisesti perityksi ja pakolliseksi veroksi, vaikka islamin mukaan jokaisen muslimin tulee itse huolehtia sen maksamisesta. Almuveroa kerätään edelleen Libyassa, Malesiassa, Pakistanissa, Saudi-Arabiassa, Sudanissa, Jemenissä Jordaniassa, Bahrainissa, Kuwaitissa, Libanonissa, Bangladeshissä, Egyptissä, Indonesiassa, Iranissa ja Arabiemiraateissa.
Verotulojen käyttö

Šarialain mukaan almuveron tuotto tulee jakaa kahdeksaan yhtä suureen osaan. Yksi niistä menee köyhille, toinen vähätuloisille. Kolmas osuus kuuluu korvauksina almuveron kerääjille ja jakajille. Neljäs osuus jaetaan "sydänten sovittamisena" tärkeille henkilöille, joiden yhteyttä islamiin pitää lujittaa tai henkilöille, jotka johtavat veron keräämistä tai taistelevat islamin puolesta hankalissa oloissa. Viides osuus annetaan orjille, jotka keräävät rahaa ostaakseen itsensä vapaaksi. Kuudes osuus maksetaan veloissaan oleville. Seitsemäs osuus maksetaan niille, jotka osallistuvat sotaan islamin puolesta, mutta eivät ole saaneet palkkaansa. Kahdeksas osuus on tarkoitettu rahapulassa oleville matkustavaisille.
Jakosäännöissä on alueellisia eroja. Hanafi-koulukunnan mukaan veron maksaja voi itse päättää, miten summa jaetaan kahdeksan saajaryhmän välillä. Šiialaisuudessa viidesosa tulosta annetaan maksajan valitsemalle imaamille. Tämä käyttää ne uskonnollisesti hyväksyttäviin tarkoituksiin, kuten moskeijoiden rakentamiseen, sairaanhoitoon tai opiskelijoiden stipendeihin madrasoissa. Osan tuotosta maksaja saa itse jakaa puutteessa oleville.
Veron yhteiskunnallinen tausta

Zakat on verojen maksamisen ja tuottojen jakamisen muoto, joka tapahtuu virallisen valtiorakenteen ulkopuolella, ja liittyy paimentolaiskulttuureihin. Sosiaaliantropologi Phil Carl Salzmanin mukaan paimentolaisheimojen liikkuva elämäntapa auttoi niitä joutumasta maanviljelijöiden tapaan keskusvallan alistamaksi ja riistämäksi. Paimentolaiset korostivat vapautta, riippumattomuutta ja tasa-arvoa, kun taas verojen maksaminen oli heille nöyryyttävää alistumista.  Almuverossa korostuvat vapaaehtoisuus ja moraalinen velvoittavuus. Maksajalla on valtaa päättää osaltaan veron käytöstä, joka kohdistuu vain sosiaalisiin, uskonnollisiin ja rajoitetusti sotilaallisiin tarkoituksiin.
Joseph Schachtin mukaan veron nimi tuli juutalaisilta, joilla oli zakut-niminen vero. C.C. Torreyn mukaan sana zakat oli arameaa ja tarkoitti 'puhtautta' hyveellisen käytöksen merkityksessä. Sulimar Bashearin mukaan veron luonne rituaalisena puhdistautumisena ilmenee myös Koraanin jakeessa 9:103: "Ota almuja heidän omaisuudestaan – voit puhdistaa ja pyhittää heidät sillä".
Almuvero oli Lähi-idässä vanha käytäntö, sillä se mainitaan jo Koraanissa. Zakat rinnastui uskonnollisiin rituaaleihin ja sellaisena luonnollisesti koski vain muslimeita. Islamilaisessa valtiossa eläneet kristityt ja juutalaiset eli dhimmit maksoivat jizya-veroa, jonka maksamisen tuli olla nöyryyttävää. Tämäkin ilmaistiin Koraanissa: ”Taistelkaa heitä vastaan, kunnes he maksavat nöyrinä veronsa” (9:29).
Patricia Cronen mukaan veroista muodostui hallitsijoiden ja ulaman välinen kiistakapula, sillä hallitsijat pyrkivät määräämään zakatin lisäksi muita veroja, joita ulama ei pitänyt šarian mukaisina.
Zakatin asema eri muslimimaissa

Valtio on muuttanut almuveron pakolliseksi maksuksi kuudessa muslimimaassa, toisissa se on vapaaehtoinen, mutta valtio huolehtii sen keräämisestä. "Ei valtiollisessa käytössä" tarkoittaa, että valtio ei puutu almuveron kokoamiseen eikä jakeluun. Taulukon tiedot ovat vuodelta 2010.
| Valtio | Suhde zakatiin  |
| --- | --- |
 Afganistan: ei valtiollisessa käytössä
 Algeria: ei valtiollisessa käytössä
 Azerbaidžan: ei valtiollisessa käytössä
 Bahrain: vapaaehtoinen
 Bangladesh: vapaaehtoinen
 Burkina Faso: ei valtiollisessa käytössä
 Egypti: vapaaehtoinen
 Gambia: ei valtiollisessa käytössä
 Guinea: ei valtiollisessa käytössä
 Indonesia: vapaaehtoinen
 Iran: vapaaehtoinen
 Irak: ei valtiollisessa käytössä
 Jemen: pakollinen
 Jordania: vapaaehtoinen
 Kazakstan: ei valtiollisessa käytössä
 Kuwait: vapaaehtoinen
 Libanon: vapaaehtoinen
 Libya: pakollinen
 Malesia: pakollinen
 Mali: ei valtiollisessa käytössä
 Mauritania: ei valtiollisessa käytössä
 Marokko: ei valtiollisessa käytössä
 Niger: ei valtiollisessa käytössä
 Nigeria: ei valtiollisessa käytössä
 Oman: ei valtiollisessa käytössä
 Pakistan: pakollinen
 Qatar: ei valtiollisessa käytössä
 Saudi-Arabia: pakollinen
 Senegal: ei valtiollisessa käytössä
 Sierra Leone: ei valtiollisessa käytössä
 Somalia: ei valtiollisessa käytössä
 Sudan: pakollinen
  Syyria: ei valtiollisessa käytössä
 Tadžikistan: ei valtiollisessa käytössä
 Tunisia: ei valtiollisessa käytössä
 Turkki: ei valtiollisessa käytössä
 Turkmenistan: ei valtiollisessa käytössä
 Tšad: ei valtiollisessa käytössä
 Uzbekistan: ei valtiollisessa käytössä
 Yhdistyneet arabiemiraatit: vapaaehtoinen
Islamilaiset lähteet

Ahmad ibn Naqib al-Misri: Reliance of the Traveller (Umdat al-Salik). A Classic Manual of Islamic Sared Law. In Arabic with Facing English Text, Commentary and Appendices Edited and Translated by Nuh Ha Mim Keller.  Beltsville, Maryland:  amana publications, 2017.  Teoksen verkkoversio. (englanniksi)
Haeri, Fadhlalla: Islam.  Suomentanut Salme Saukko. Helsinki:  Tammi, 1996.  ISBN 951-31-0671-3
Ibn Ishaq: The Life of Muhammad. A translation of Ishaq’s sirat rasul Allah with introduction and notes by A. Guillaume.  Oxford University Press, 1955.  Teoksen verkkoversio. (englanniksi)
Koraani.  (Suomentanut Jaakko Hämeen-Anttila)  Helsinki:  Basam Books, 1995.  ISBN 952-9842-05-8
Onniselkä, Suaad, Hajjar, Anas & Hammoud-Rouhe, Mariam: Salam – Islamin polku 7–9.  Opetushallitus, 2020.  ISBN 978-952-13-6026-8
Muut lähteet

Crone, Patricia: Traditional political thought. Teoksessa; Böwering, Gerhard (toim.) The Princeton Encyclopedia of Islamic Political Thought, s. 554–560.  Princeton University Press, 2013.
Hämeen-Anttila, Jaakko: Islamin käsikirja.  Kustannusosakeyhtiö Otava, 2004.  ISBN 951-1-18669-8
Bashear, Suliman: On the Origins and Development of the Meaning of zakāt in Early Islam. Arabica , 40, 1 s. 84–113, 1993.  Artikkelin verkkoversio.
Salzman, Philip Carl: Culture and Conflict in the Middle East.  Humanity Books, 2008.  ISBN 978-1-59102-587-0  Teoksen verkkoversio.
Aiheesta muualla

Almu islamissa
Zakat-veron keräyslaatikko Taipein moskeijassa vuonna 2019. Laatikon kyljessä lukee "zakat". Toisen laatikon teksti "halkaistu zakat" ilmaisee paikallista tapaa toisen tyyppisen almuveron maksamisesta.
Eurooppa 3

Eurooppa 3 on suomalainen Turun seudulta lähtöisin oleva popmusiikkia tekevä yhtye, jonka menestynein ja tunnetuin kappale on vuonna 1989 levytetty "Älä unohda minua". Yhtyeen viimeisin pitkäsoitto on vuonna 2010 julkaistu "Tule tyttö".lähde?
V.V. Riihiluoma mainitsee yhtyeen keskustelufoorumilla että yhtyettä voidaan pitää myös piikkiöläisenä, koska yhtye sai alkunsa Piikkiön Toivonlinnassa ja Eurooppa 3:lla oli vuosia treenikämppä Harvaluodon saaressa. Vuonna 2010 Eurooppa 3 julkaisi pitkän tauon jälkeen ensin kokoelmalevyn Älä unohda minua ja 22.9. uuden pitkäsoiton Tule tyttö. Yhtye niitti menestystä erityisesti 1990-luvulla. Eurooppa 3 on tehnyt uutta levyä vuodesta 2018 lähtien.
Biografia > Viimeisin kokoonpano

V.V. Riihiluoma, laulu, kitara
Panu Riihiluoma, piano, koskettimet
Erkka Makkonen, kitara
Petteri Riihiluoma, basso
Markku Tuomi, rummut
Biografia > Yhtyeessä aiemmin soittaneet

Aarni Varjonen, basso, kitara, laulu
Juha Tähkämaa, rummut
Oke Rouhe, basso
Mika Lundgren, basso
Samuel Kallio, kitara
Kimmo Vainio, basso
Anssi Leppänen, rummut
Macce Taanila, rummut
Keke Sipilä, kitara
Biografia > Levyillä vierailleet muusikot

Jokke Seppälä, taustalaulu
Kari Rantanen, taustalaulu
Taina Mettälä, taustalaulu
Visa Törmälä, tenorisaksofoni
Juhani Selänniemi, alttosaksofoni
Pekka Vaaherkumpu, trumpetti
Jari Laasanen, taustalaulu
Kerstin Tchermij, taustalaulu
Virpi Lummevuo, taustalaulu
Elina Haapamäki, taustalaulu
Ruut Takkula, viulu
Diskografia

Kosketuksia (MTR-music 1990)
Sateenkaaren alla (MTR-music 1991)
Oma tie (Ensio music 1993)
Pakko matkustaa (Sininen déjà-vu 2001)
Älä unohda minua, kokoelma (Hype 2010)
Tule tyttö (Hype 2010)
Mats Frøshaug

| Mats Frøshaug |
| --- | --- |

Henkilötiedot
Syntynyt: 31. heinäkuuta 1988 (ikä 36) Oslo, Norja
Kansalaisuus:   Norja
Jääkiekkoilija
Pelipaikka:  keskushyökkääjä
Maila:  vasen
Pituus:  189 cm
Paino:  97 kg
Pelaajaura
Pääsarjaura:  2007–
Aik. seurat:  Sunne IK (Ruotsi I) Linköpings HC (SEL) Luleå HF (SEL) Sparta Warriors (Norja) Manglerud Star (Norja) Lørenskog IK (Norja) Västerviks IK (Allsv.) Tingsryds AIF (Allsv.) Frisk Asker (Norja)
NHL-varaus:  161. varaus, 2008 Vancouver Canucks
Mats Josten Frøshaug (s. 31. heinäkuuta 1988 Oslo, Norja) on norjalainen uransa lopettanut jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston mukaan Frøshaug on vahva ja taitava kahden suunnan hyökkääjä, joka on erittäin monipuolinen ja kokonaisvaltainen pelaaja. Hän on myös hyvä karvaamaan, pelaamaan alivoimaa ja nopea luistelemaan. Sivuston mukaan Frøshaug on myös hyvä kiekonkäsittelijä ja hänelle hyvä pelikäsitys. EP:n mukaan Frøshaugilla on myös johtajuutta.
Ura > Seuraura

Frøshaug on Manglerud Starin kasvatti. Hän siirtyi 16-vuotiaana Ruotsiin ja Sunne IK:n junioreihin kaudeksi 2004–2005. Kaudella 2005–2006 Frøshaug debytoi miesten peleissä pelattuaan joukkueessa 14 ottelua Ruotsin I-divisioonassa. Kaudeksi 2006–2007 hän siirtyi Linköpings HC:n J20-joukkueeseen. Seuraavalla kaudella 2007–2008 Frøshaug teki siellä Elitserien-debyyttinsä, jolloin hän pelasi kaksi Elitserien-ottelua. Frøshaug pelasi kauden aikana saman verran miesten pelejä myös lainalla HockeyAllsvenskan-joukkue Nyköpings Hockeyssa. Suurimman osan kaudestaan hän pelasi kuitenkin Linköpingin J20-joukkueessa, jonka paras pistemies ja maalintekijä Frøshaug oli tehoilla 18+18=36, kuten myös kevään 2008 pudotuspeleissä tehoilla 3+4=7.
NHL-joukkue Vancouver Canucks varasi Frøshaugin kuudennella kierroksella 161. pelaajana kesällä 2008. Hänen kautensa 2008–2009 eteni suurimmaksi osaksi Elitserienissä. Frøshaug edusti Linköpingiä kauden aikana myös kolmen Mestarien liigan ottelun verran. Marraskuussa 2008 Linköping lainasi hänet Luleå HF:ään, jossa Frøshaug pelasi 14 ottelua. Yhteensä hän pelasi Elitserienissä kauden aikana 34 runkosarjaottelua tehden kaksi syöttöpistettä, kunnes Frøshaug palasi tammikuussa 2009 kotimaahansa ja siirtyi Sparta Warriorsin riveihin. Kauden 2009–2010 hän aloitti taas Linköpingissä. Tammikuussa 2010 joukkue lainasi Frøshaugin loppukaudeksi taas kotimaahansa, tällä kertaa hänen kasvattajaseuransa Manglerud Starin joukkueeseen.
Kaudeksi 2010–2011 Frøshaug siirtyi Lørenskog IK:hon. Hän oli 15 osumallaan joukkueen kolmanneksi paras maalintekijä. Kaudella 2011–2012 Frøshaug teki GET-liigan yhden kauden piste-ennätyksensä tehoilla 26+27=53, joilla hän oli Lørenskogin paras maalintekijä ja kolmanneksi paras pistemies. Frøshaug jakoi koko liigan maalipörssin neljännen sijan Lillehammer IK:n Justin Bostromin kanssa sekä pistepörssin seitsemännen sijan Lillehammerin R.J. Andersonin ja joukkuetoverinsa Lars Erik Spetsin kanssa. Hän voitti kauden päätteeksi hopeaa ja Frøshaug valittiin GET-ligaenin tähdistökentälliseen. Kaudella 2012–2013 Frøshaug oli Lørenskogin kolmanneksi paras maalintekijä ja jakoi 23 osumallaan liigan maalipörssin kymmenennen sijan Lillehammer IK:n Johan Nilssonin kanssa. Toukokuussa 2013 hän teki kaksivuotisen jatkosopimuksen joukkueensa kanssa. Kaudella 2013–2014 Frøshaug oli 20 osumallaan Lørenskogin kolmanneksi paras maalintekijä. Kauden 2015–2016 päätteeksi hän voitti GET-ligaenin hopeaa.
Frøshaug palasi kaudeksi 2016–2017 Ruotsiin ja siirtyi vuoden mittaisella sopimuksella Allsvenskanin nousijajoukkue Västerviks IK:hon. Hän oli 13 osumallaan joukkueen kolmanneksi paras maalintekijä. Kaudeksi 2017–2018 Frøshaug siirtyi jatkamaan Allsvenskan-uraansa vuoden mittaisella sopimuksella Tingsryds AIF:ään.
Ura > Maajoukkueura

Frøshaug edusti Norjaa jo 19-vuotiaana MM-kilpailuissa vuonna 2008. Hän pelasi myös alle 20-vuotiaiden I-divisioonan MM-kilpailuissa vuosina 2007 ja 2008. Frøshaug oli jälkimmäisessä turnauksessa tehoilla 4+3=7 Norjan paras maalintekijä ja hän jakoi joukkueen sisäisen pistepörssin voiton Ken André Olimbin kanssa. Turnaus päättyi A-lohkon pronssiin.
Frøshaug pelasi myös alle 18-vuotiaiden MM-kilpailuissa vuosina 2005 ja 2006. Ensimmäisenä mainittu turnaus eteni I-divisioonassa. Hän oli kolmella osumallaan Norjan paras maalintekijä Jonas Holøsin ja Per Ferdinand Stensundin kanssa. Joukkueen turnaus päättyi B-lohkon kultaan ja sarjanousuun pääsarjatasolle.
Urhunden

Urhunden on Seriefrämjandetin vuodesta 1987 vuosittain myöntämä palkinto edellisen vuoden parhaasta ruotsalaisesta ja ulkomaisesta sarjakuva-albumista. Palkinnon nimi johtuu vanhasta ruotsalaisesta sarjakuvahahmosta, koiran ja dinosauruksen risteytyksestä, jota piirsi sata vuotta sitten Oskar Andersson, nimimerkki OA.
Vuodesta 1994 alkaen on myönnetty erikoispalkintoa Unghunden lasten sarjakuvien alalla Ruotsissa ansioituneelle.
Palkitut > Urhunden

Ruotsalainen albumi:
1987 – "Alger –  Gunnar Krantz
1988 – "Gas –  Joakim Pirinen
1989 – "Ensamma mamman –  Cecilia Torudd
1990 – "Arne Anka –  Charlie Christensen
1991 – "Medan kaffet kallnar –  Ulf Lundkvist
1992 – "Arne Anka Osa II –  Charlie Christensen
1993 – "Uti vår hage 3 –  Krister Petersson
1994 – "Arne Anka Osa III –  Charlie Christensen
1995 – "Vakuumneger –  Max Andersson
1996 – "Garagedrömmar –  Mats Kjellblad
1997 – "Baron Bosse story" (Assar 6) av Ulf Lundkvist
1998 – "Hjärteblod –  Anders Westerberg
1999 – "Allt för konsten" (antologia)
2000 – "Rocky –  Martin Kellerman
2001 – "För fin för denna världen –  Daniel Ahlgren
2002 – "Fröken Märkvärdig & karriären –  Joanna Rubin Dranger
2003 – "Sjunde våningen –  Åsa Grennvall
2004 – "Klas Katt går till sjöss –  Gunnar Lundkvist
2005 – "Amatörernas afton –  Anneli Furmark
2006 – "Pojken i skogen –  Mats Jonsson
2007 – "Jag är din flickvän nu –  Nina Hemmingsson
2008 – "Jamen förlåt då –  Anneli Furmark
2009 – "Döda paret ja deras 'vänner' –  Joakim Pirinen
Käännösalbumi:
1987 – "Operation Istanbul –  Vittorio Giardino (Italia)
1988 – "Maus –  Art Spiegelman (Yhdysvallat)
1989 – "Den skrattande solen –  Gilbert Hernandez (Yhdysvallat)
1990 – "Blues i brallan –  Baru (Ranska)
1991 – "Sirenens sång –  François Bourgeon (Ranska)
1992 – "Watchmen –  Alan Moore ja Dave Gibbons (Yhdysvallat)
1993 – "Maus 2 –  Art Spiegelman (Yhdysvallat)
1994 – "Ernie 1 –  Bud Grace (Yhdysvallat)
1995 – "1945" (När Kriget Kom 5) av Niels Roland, Morten Hesseldahl ja Henrik Rehr (Tanska)
1996 – "Serier: Den osynliga konsten –  Scott McCloud (Yhdysvallat)
1997 – "Den stora kokapplöpningen" (Bone 4) av Jeff Smith (Yhdysvallat)
1998 – "Karu Cell –  Kati Kovács (Suomi)
1999 – "Ed the Happy Clown –  Chester Brown (Kanada)
2000 – "Pappas flicka –  Debbie Drechsler (Yhdysvallat)
2001 – "Vänta lite... –  Jason (Norja)
2002 – "Holmenkollen –  Matti Hagelberg (Suomi)
2003 – "Ghost World –  Daniel Clowes (Yhdysvallat)
2004 – "Allt för konsten 4" (Nordisk antologi)
2005 – "Persepolis Osa  1 –  Marjane Satrapi (Iran/Ranska)
2006 – "V for Vendetta –  Alan Moore ja David Lloyd (Britannia)
2007 – "Broderier –  Marjane Satrapi (Iran/Ranska)
2008 – "Olaf G. –  Lars Fiske ja Steffen Kverneland (Norja)
2009 – "Fixaren –  Joe Sacco (Yhdysvallat)
Palkitut > Unghunden

1994 – Rune Andréasson
1995 – Peter Madsen, Henning Kure, Per Vadmand ja Hans Rancke-Madsen
1996 – Måns Gahrton ja Johan Unenge
1997 – Magnus Knutsson
1998 – Don Rosa
1999 – Bryan Talbot
2000 – Bokfabriken
2001 – Carlsen Comics
2002 – Mats Källblad
2003 – Kamratposten
2004 – Bamse-redaktionen
2005 – Johan Andreasson
2006 – Helena Magnusson
2007 – Ulf Granberg
2008 – Lena Furberg
2009 – Jan Lööf
Aiheesta muualla

Urhunden, Seriefrämjandet
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: se:Urhunden
Käännös suomeksi
Pertuntori

Pertuntori (tunnetaan myös nimellä Pertunmaan Tori) on Mäntyharjun Pertunmaalla sijaitseva tori. Se sijaitsee kirkonkylän keskustassa Pienivesi-järven rannalla. Paikka on erityisen suosittu turistikohde kesälomasesonkeina, jolloin torissa on tarjolla paikallista lähiruokaa, käsitöitä sekä monenlaista ohjelmaa. Kunta tarjoaa myös ilmaiseksi myyntipaikkoja jokaiselle halukkaalle.
Vain elämää – 44 reteetä rallia

| Vain elämää – 44 reteetä rallia Irwin Goodman |
| --- | --- | --- |

Kokoelmalevyn tiedot
 Julkaistu: 27. lokakuuta 2010
 Tyylilaji: rock
 Levy-yhtiö: Warner Music
Listasijoitukset
  Suomen virallinen lista: 2.
Irwin Goodmanin muut julkaisut
| Vain elämää – Kootut levytykset 1965–1990 2010 | Vain elämää – 44 reteetä rallia 2010 | Ennenkuulumattomat – Lauluja suomalaisille 2015 |
Vain elämää – 44 reteetä rallia on viimeinen ilmestynyt kokoelmalevy Irwin Goodmanin kappaleista. Levy ilmestyi 27. lokakuuta 2010.
Kappaleet

| --- | --- |
 CD 1 En kerro kuinka jouduin naimisiin – 2.25  Työmiehen lauantai – 2.00  Raha ratkaisee – 1.57  Ei tippa tapa – 2.39  Homma käy – 2.48  Terveisiä Seutulasta – 2.18  Ryysyranta – 3.24  Kun ei rahat riitä – 3.19  Juhlavalssi – 3.33  Reteesti vaan – 2.30  Yhteinen koti – 3.15  Meni rahahommat pieleen – 3.03  Vaikka synnymmekin ihmisinä – 2.27  St.Pauli ja Reeperbahn – 3.27  Tositarkoituksin – 2.39  Muoti muuttuu näin – 2.30  Tuupovaarassa 1925 – 2.47  Poing poing poing – 3.15  Lievestuoreen Liisa – 3.23  Vielä yhdet – 2.18  Las Palmas – 2.56  Laulajan testamentti – 3.00 :  CD 2 Vain elämää – 3.05  Punaportin blues – 4.00  Viuhahdus – 2.42  Häirikkö – 3.56  Pumtsi-kaada-pum-pum – 2.21  Manu vippaa muutama markka – 3.13  Tervaa ja höyheniä – 2.57  Silirimpsis – 3.21  Tyttö tuli – 3.13  Hulivilin hulinayö – 3.06  Kulkurin kulta – 3.04  Meidän tasavalta – 2.41  Härmäläinen perusjuntti – 2.59  Dirly dirly dee – 3.30  Ikuinen kapinallinen – 3.14  Rentun ruusu – 3.29  Esileikkiä – 2.34  Maailma on kaunis – 2.53  Mitä suurempi mies – 2.16  Koko elämä on blues – 3.22  Ai ai ai kun nuori ois – 2.56  Tumma virta – 3.27
RAC-ralli 1988

|  RAC-ralli 1988 |
| --- | --- |
 13. osakilpailu 13 osakilpailusta kaudella 1988. 
Ajankohta:  20. – 24. marraskuuta 1988
Pituus:  52 erikoiskoetta, 604,43 km


Palkintokoroke
Voittaja:   Markku Alén    Ilkka Kivimäki  (Martini Lancia)
Toinen:   Timo Salonen    Voitto Silander  (Mazda Rally Team Europe)
Kolmas:   Björn Waldegård    Fred Gallagher  (Toyota Team Great Britain)
RAC-ralli 1988 (viralliselta nimeltään 44. Lombard RAC Rally) oli rallin maailmanmestaruussarjan viimeinen kilpailu kaudella 1988. Kilpailu järjestettiin 20. – 24. marraskuuta 1988 Harrogatessa.
Kilpailussa oli lumisia olosuhteita vaikeuttamassa kilpailua. Vuonna 1988 kilpailussa sallittiin edellisvuoden tavoin ennakkoontutustumisjakso ja omien rallinuottien käyttö, mutta vain super-erikoiskokeille. Vasta vuonna 1990 nämä sallittiin kaikilla erikoiskokeilla.
Reitti

Erikoiskokeiden yhteispituus oli 604,43 kilometriä. Ralli oli nyt laajentunut viisipäiväiseksi ja 100 km pidemmäksi. Viimeisenä päivänä Yorkshiressa toistettiin erikoiskokeita, mikä oli uutta RAC-rallille.
| Sunnuntai | Maanantai | Tiistai | Keskiviikko | Torstai |
| --- | --- | --- | --- | --- |
| Harrogate–Telford | Telford–Dolgellau–Telford | Telford–Carlisle–(Kielder)*–Carlisle | Carlisle–Hawick–Harrogate | Harrogate–Ruswarp–Harrogate |
| 8 EK:ta | 13 EK:ta | 10 EK:ta | 10 EK:ta | 11 EK:ta |
| 36,77 km | 150,69 km | 149,38 km | 128,44 km | 133,38 km |
Kilpailun tapahtumia

Sekä Timo Salosen että Hannu Mikkolan Mazdoista hajosi vetoakseleita ensimmäisenä päivänä, minkä seurauksena autojen turbonpaineita alennettiin. Kenneth Erikssonin ja Jimmy McRaen Toyotat hajosivat moottorivikoihin.
Kankkunen johti avauspäivän jälkeen, mutta menetti aikaa rengasrikkoon ja vaihteiston öljyvuodosta johtuneeseen tulipaloon, minkä johdosta hän joutui ajamaan pelkällä takavedolla. Mikael Ericsson keskeytti kahden rengasrikon jälkeen ulosajoon EK14 Dovey Mainilla.
Kolmantena päivänä Alen menetti johtopaikkansa kun hänen autonsa vaihteistosta hävisi kolmosvaihde. Hän menetti aikaa myös rengasrikkoon ja ulosajoihin, ja oli päivän päätteeksi kolmantena Mikkolan ja Kankkusen takana.
Neljäntenä päivänä Alen ajoi perä edellä ulos EK36 Elibankilla mutta katsojat saivat työnnettyä auton takaisin tielle. Aikaa tosin kului viisi minuuttia. Mikkola ja Kankkunen taistelivat kärkipaikasta ja Kankkunen taktikoi myöhästämällä lähtöään, jottei joutuisi ajamaan ensimmäisenä tuoreessa lumessa. Ari Vatasen moottori hajosi EK35 Yairissa.
Viimeisenä päivänä sekä Kankkunen että Mikkola ajoivat ulos, Kankkunen EK44 Gale Riggillä ja Mikkola EK47 Langdalessa. He olisivat päässeet jatkamaan, mutta autot vaurioituivat keskeytyskuntoon. Myös Pentti Airikkala ajoi ulos samassa paikassa kuin Kankkunen, mutta lievemmin.